**Strandparken-Aarhus**

 **- Fællesudvalg**

Email:mail@strandparken-aarhus.dk

[www.strandparken-aarhus.dk](http://www.strandparken-aarhus.dk)

formand Kurt Rasmussen

Phone:2223 3911

# Strandparken 26. september 2016

**Til:** Afdeling Center for Byens Anvendelse - Teknik og Miljø, Aarhus Kommune

**Emne:** Parkeringsproblemer for beboerne i Strandparken

Formål:

Fællesudvalget i Strandparken anmoder hermed Aarhus Kommune, Teknik og Miljø tage stilling til de stigende problemer med parkeringspladser omkring Strandparken.

Baggrund:

Hermed henvender undertegnede sig på vegne af Ledelsesgruppen i Strandparkens Fællesudvalg angående parkeringsforholdene i Strandparken.

Aarhus Kommune har i Strandparkens eksistensperiode tilbudt gratis parkering på de offentlige veje mellem bygningerne. Dette være sig Svendborgvej, Strandparken og Henrik Pontoppidans Gade. I ultimo 2013 blev beboerne i Strandparken sammen med andre dele af Frederiksbjerg involveret i en kommunal høringsproces, om hvorvidt der var interesse for beboerparkering. Dengang stemte beboerne i Strandparken for, hvor resten af områderne stemte imod. Resultatet var et meget lille samlet flertal imod beboerparkering. Teknisk Udvalg tog resultatet til efterretning med den bemærkning, at behovet for beboerparkering skulle revurderes senere. Vi mener tidspunktet for en revurdering er nu.

Det er beskrevet i Aarhus Kommunes parkeringspolitik fra 2012, at *”I City vægtes behovet for at tilgodese besøgende og kunder størst – mens der i randen af Midtbyen lægges størst vægt på at tilgodese beboeres parkeringsbehov”*. Jf. samme reference ses det, at netop Strandparken ligger i randen af zone 1 som defineres som Midtbyen. Kommunen har altså beskrevet at beboerparkeringen har prioritet i Strandparken.

Problem A

Strandparken har gennem de senere år udviklet sig at blive parkeringsplads for mange brugere af byens centrum. Belastningen er blevet så tung at Strandparkens beboere oplever, at der kun sjældent findes en P-plads til egen bil. Den direkte konsekvens er en øget miljøbelastning og ressourcespild grundet ”søgning” efter P-plads. Som regel bliver Strandparkens beboere nødt til at parkere i det nærliggende Marselisborg kvarter og lægge disse beboere til last eller foretage en ulovlig parkering på fortove og nær vejkryds til gene for andre trafikanter.

Med reference til Aarhus kommunes rapport ”Trafik i Aarhus 2030” ses det at den generelle trafikale belastning forventes at være stigende (23%). Anskues det specifikke område omkring Strandparken bygges der intensivt med bl.a. Danske Banks nye hovedkvarter og den nye bydedel ”Frederiks Plads” og endelig er større kontorfaciliteter på havnen nær Strandparken sat til leje for nye erhvervsaktiviteter. Det er alle projekter det vil øge antallet af billister i nærområder og intensivere parkeringen i Strandparken.

Problem B

I det området omkring Strandparken tilbyder gratis parkering er området samtidig blevet en konkurrent med betalingsanlæg som Dokk1 og pendlerpladser uden for byen. De gæstende / pendlende bilister til Aarhus C vil prioritere at parkere ved Strandparken frem for at tage en letbane fra en perifer pendlerplads eller betale for parkering i byens betalingsanlæg. Det antages at Aarhus Kommune har en interesse i at ændre denne uhensigtsmæssige adfærd

Løsning:

Det ses på Aarhus Kommunes hjemmeside, at der netop er indledt et forsøg i Øgaderne med beboerparkering. Det er vores vurdering at beboerparkering omkring Strandparken vil kunne løse både problem A og B som angivet ovenfor og samtidig imødekomme kommunens egen parkerings politik. Ledelsesgruppen i Strandparkens Fællesudvalg beder hermed om mulighed for at indgå i en konstruktiv dialog med Aarhus Kommune om emnet.

Poul Kryger Jensen

På vegne af Ledelsesgruppen, Strandparkens Fællesudvalg